JUMAL KÕNELEB
Tere ja tere tulemast vaatama saatesarja "Jumal kõneleb".
Täna räägime armastusest.
Pole ühtegi tugevamat jõudu ega midagi tähtsamat,
kui Jumala armastus.
Nii kuulutab Piibel ja nii see ka on.
Käes on armastuse-ärkamise aasta.
Me kõik vajame armastusele ärkamist,
kuigi armastus-ärkamine on käinud sellest ajast peale,
kui Jeesus suri ristil.
Me kõik peame meelde tuletama, et Jumal on armastus
ja Tema armastus on siin ning kõikjal koos meiega.
Kus iganes Tema on koos meiega, seal on ka armastus koos meiega.
Sest Jumal on armastus.
Piibel ütleb seda otse: "Jumal on armastus.
Kes ei armasta, see ei ole tundnud Jumalat,
sest Jumal on armastus."
Seetõttu me räägimegi sellest,
sest et Jumal tahab, et igaüks meist õpiks tundma Teda, kes on armastus.
Jumala armastus ei ole samasugune nagu inimeste armastus.
Jumala armastus on puhas, tingimusteta, täiuslik.
Seda ei saa välja teenida.
See on ehe armastus.
Tal ei ole mingeid tagamõtteid.
See on siiras ja tingimusteta armastus.
Sarnast armastust võib näha siis,
kui vastsündinu pannakse ema rinnale.
Ema ja isa näevad esimest korda oma last
ja neis kerkib armastus tema vastu.
Mäletan oma laste sündi.
Armastust, mida sel hetkel koged, kui oled oma vastsündinu juures,
seda ei saa sõnadesse panna.
Väljaarvatud siis, kui on olnud raske sünnitus.
Siis võib emaarmastus olla veidikene aega luku taga.
Sefanja 3:17 kirjeldab seda armastust nii:
"Issand, sinu Jumal, on su keskel, kangelane, kes aitab.
Ta rõõmustab sinu pärast väga, ta uuendab oma armastust sinuga,
ta tunneb hõisates sinust rõõmu."
See on minu meelest nii kaunis.
Ta on sõnatu armastusest sinu vastu.
Jumal vaatab sind ja mind ja on armastusest lausa sõnatu.
Ta ei saa sõnagi suust selle armastuse pärast.
Ta on sõnatu, sest Ta armastab meid.
Kui tunned, et Jumal on sinust kaugel;
kui tunned, et Ta ei kuule ega vasta,
siis Ta ei ole sinust kaugel.
Ta tahab sinuga rääkida,
aga Ta on sõnatu, sest Ta armastab meid ni palju.
Tema armastus on sõnadesse panemiseks liiga suur.
Ta rõõmustab meie pärast väga.
Ta tunneb hõisates meist rõõmu.
See on tõde. Selline on meie Jumal.
Temast voolab, tulvab ja pulbitseb
pidevalt ja lakkamata kogu aeg
jumalikku tingimusteta armastust kogu inimkonna üle.
Kogu aeg.
Armastuse jõgi on vaba.
See on armastus, sest Jumal on armastus.
Ta ei tunne lihtsalt seda tunnet, aga Ta ongi armastus.
Armastus, mis Temast voolab,
on selline, mis on alati olemas olnud.
Tema on ju alati olemas olnud.
Jeesuse kaudu avanes uks nii sulle, mulle kui meile kõigile.
Minu ja Jumala vahel ei ole enam taksitust,
kui oleme võtnud Jeesuse vastu
ning mõistnud, et Ta suri meie pattude pärast.
Ta suri selle pärast ja eest, mis lahutas mind Jumalast.
Ta lepitas kõik.
Minu ja Jumala vahel ei ole enam midagi eraldavat
ehk ma võin julgelt ja ilma häbi ning hirmuta
võtta vastu Jumala armastust.
Nii palju kui hing igatseb.
Armastus on meisse välja valatud Püha Vaimu kaudu,
kes meile on antud.
Seda on tõsiselt oluline uskuda enese osas
ja võtta see vastu, et Jumal armastab.
Mitmed võivad mõelda, et nad ei ole armastust väärt.
Võibolla isegi see sõna tundub võõras,
sest sa pole kogenud eriti palju armastust.
Võibolla sa ei kogenud seda lapsena või noorena.
See kõik võib tunduda sulle võõras.
Sellepärast me räägimegi sellest, sest igast sõnast on kasu.
Need aitavad meid kogu aeg ja tõstavad meie usku üles.
Need armastuse sõnad mõjutavad meid,
kui imame neid endasse.
On tore teada, et Jumala armastus ei sõltu inimeste armastusest.
Millised iganes ka me vanemad polnud,
Jumal on ikkagi kõigest sellest üle.
Tema armastus on ikkagi olemas ka sinu jaoks.
Sepärast tuleb esimese asjana uskuda sellesse.
1. Johannese 4:16:
"Ja me oleme tunnetanud ja uskunud armastust,
mis Jumalal on meie vastu."
Et me sellesse usuksime, hoolimata sellest, kuidas tunne on
ja hoolimata mõttest, et me ei vääri seda.
See ei ole armastus, mida saab välja teenida.
Vastupidi - see on tingimusteta, väljateenimatu, täiuslik armastus,
mille võib lihtsalt vastu võtta.
Selle võib võtta vastu pidevalt ja kogu aeg.
- Selle läbi võib elada.
Jeesus ütles: "Püsige minu armastuses."
Hesekieli raamatus on imetore 47. peatükk.
Ingel näitab seal prohvet Hesekielile, et Jumala templist voolab jõgi.
Põhja, lõuna, ida ja lääne suunast voolab jõgi.
Ja kas tead, et täna ongi see päev.
See päev ei ole mingil teisel päeval.
See päev ei ole alles tulemas.
See päev on just nüüd ja see on täna.
Ta on sama eile, täna ja igavesti.
Tema ei muutu
ja Tema templist voolab jätkuvalt armastuse jõgi.
Kogu aeg, lõpmatult, katkematult.
Hesekieli nähtud päev on täna ja praegusel hetkel.
Igaüks meist võib just praegu pidada meeles:
Püha vaimu jõgi voolab siin ja Püha Vaim on armastus.
Tema armastus voolab nagu jõgi.
Lihtsalt astu sellesse jõkke.
Hesekiel astus esmalt vette, mis ulatus talle pahluudeni,
siis oli vesi põlvedeni, seejärel puusadeni
ja lõpuks oli see nii sügav, et selle sees sai ujuda.
Hesekiel pidi sellesse jõkke minema ja hakkama selles ujuma.
Peab julgema astuda, hüpata ja sukelduda sellesse
ning liguneda selles.
Ka meie tohime praktiseerida armastust.
Võime harjutada ennast sellega.
Harjuda armastust vastu võtma.
Võime harjuda heaga.
Loeme eelmist kirjakohta edasi: "Jumal on armastus,
ja kes püsib armastuses, püsib Jumalas ja Jumal püsib temas."
Jumal tõesti tahab, et me usuksime Tema armastusse.
Lihtsalt sellepärast, et Ta armastab meid.
Ta tahab, et võtaksime selle vastu ja püsiksime selles.
Kui ma mõtlen, et mind armastatakse,
siis see ei ole uhkus ega ülbus.
See on lihtsalt tõde.
Ma võin püsida selles teadmises, et mind armastatakse
ja ma olen Jumalale kogu aeg kallis.
See ei muutu sellest, kas ma teen valesti või langen pattu.
Tema armastus püsib kogu aeg,
sest Jumal on armastus ja Tema ei muutu.
Tema süda ei pöördu meist kunagi ära.
Tema armastus ei lahku meist, nõnda nagu ka Ta arm mitte.
On imeline teada,
et isegi, kui teeme midagi valesti ja teeme vigu,
siis Ta ikkagi armastab meid.
Nii võime elada hingamises ja rahus.
Miks see on nii tähtis?
Miks sellest peab rääkima nii mitu korda?
Miks seda peab üha uuesti ja uuesti kuulma?
Kui loeme Hesekieli 47. peatükki,
siis siin on kirjas, mis juhtub taimede ja kaladega
ja nendega, kes elavad selle jõe kallastel.
Loen salmist 9:
"Ja kõik elavad hinged, kes liiguvad seal,
kuhu need jõed iganes tulevad, virguvad ellu...
siis virguvad kõik ellu seal, kuhu see jõgi tuleb."
See käib ka minu kohta.
Kui ma saan elada selle armastuse jõe ääres,
siis ka minu keha, mu organism, mu süda ja hing virguvad ellu.
"...seal on väga palju kalu;
sest kui need veed jõuavad sinna ja vesi paraneb,
siis virguvad kõik ellu seal, kuhu see jõgi tuleb."
Loen veel salmist 12: "Ja jõe ääres,
selle kaldal siin- ja sealpool kasvab kõiksugu viljapuid;
nende lehed ei närtsi..."
Selles peitub saladus, et meie elulehed ei närtsi.
"...ja nende vili ei lõpe:
nad kannavad igas kuus uudsevilja,
sest vesi nende jaoks voolab pühamust;
nende vili on toiduks ja nende lehed terviseks.”
Armastus toob kaasa vaid head.
See toob kaasa elu, tervenemist ja terviklikkust.
Jumala armastus virgutab meid ellu.
Armastus toob kaasa üksnes head.
Jah, positiivsed asjad juhtuvad, kui Tema jõgi puudutab meid.
Kui Ta puudutab meid, tekib midagi head ja positiivset.
Sellepärast on me koolis ja lasteaias armastus kõige tähtsamal kohal.
Mitte matemaatika õpetamise metoodika või mõni teine asi,
mis samuti on olulised,
aga kõige tähtsam on see,
et iga laps võiks kasvada sellises õhkkonnas,
milles ta tunneb, et teda armastatakse.
Teda armastatakse sellisena nagu ta on
ja see armastus ei muutu
ega sõltu sellest, kas Jumalal on halb või hea tuju.
Kui laps saab kasvada keskkonnas,
kus ta tunneb, et teda armastatakse lihtsalt sellisena nagu ta on,
siis see toob lapses esile rahu.
Sellises keskkonnas olemine kannab juba iseenesest vilja.
See mõjutab ka täiskasvanuid.
On tore, et Piibel räägib vaimuviljast, mitte viljadest mitmuses.
Püha Vaimu ligiolu sinu ja minu elus...
Püha Vaim on Jumala Vaim, kes on armastus
ja Tema toobki kaasa rõõmu, rahu, enesevalitsust ja kõike muud.
Armastus toob selle kõik kaasa.
See on armastuse ja Jumala ligiolu vili.
- Kõik need viljad on head asjad.
Me teame, et Issand tahab, et me elu kannaks head vilja.
Ka mul on pisut vilju kaasas.
Need näevad väga head välja.
Kui mõelda viljade peale,
siis puuviljad on ju üldiselt head.
Puuviljades on vitamiine ja puuviljad on maitsvad.
Need on värskendavad ja tervislikud.
On oluline süüa puuvilju,
sest me saame neist C- vitamiini
ja need aitavad kaasa organismi vastupanuvõimele.
Puuviljad on head, mitte halvad.
See on jõuduandev, toitev ja tervist edendav asi.
Kui Jumal räägib Piiblis viljadest,
siis Ta ütleb, et meid on loodud kandma vilja.
Me oleme loodud tootma midagi positiivset, head ja toitvat,
midagi eluandvat.
Seda on oluline meeles pidada,
sest me elame sageli katsumusterohket elu.
Me elame katsumusi täis ja halvas seisus maailma keskel.
Nii võib tekkida mõte, et ka Jumal soovib mulle halba.
Kas Issand ikka on päriselt hea?
Aga ainuüksi see üks asi -
nii armastusest rääkimine kui ka viljadele mõtlemine,
tuletab meile meelde, et Ta on hea.
Ta tahab tuua me ellu positiivseid ja toitvaid asju.
Ta tahab anda meile värskendavaid asju,
sest kui armastus tuleb, toimuvad me elus positiivsed asjad.
Selle kohta on heaks näiteks apostel Johannes.
Me loeme Piiblist sageli välja kui käsu, et me peame armastama Jumalat
kogu oma hingest, jõust ja kõigega, mis meil on.
Nii me arvamegi, et me peame armastama Jumalat.
Kui aga vaatame seda üksnes käsuna,
saab sellest pidev ponnistamine ponnistamise otsa
ja meile tundub, et me ei suuda seda.
"Kuidas ma võiksin siiralt armastada, kui ma isegi ei tunne Jumalat?"
Piibel ütleb ka,
et kes ei tunne Jumalat, ei suuda ka armastada.
See kõik on seotud Jumala ja Tema armastusega.
Me teame apostel Johannese kohta , et Tema mõistis seda asja
Ta püüdis olla väga agar jünger, aga viimsel õhtusöömaajal me näeme,
kuidas ta lihtsalt nõjatub Jeesuse rinna najale.
Ta on üritanud ja läbi kukkunud ja siis me näeme teda Jeesuse rinnal.
Ja viimaks ta ütleb, et tema on jünger, keda Jeesus armastab.
Ta sai kogeda seda armastust.
Ta mõistis, et ta ei pea ponnistama ja ta ei suudagi seda,
vaid ta peab lihtsalt võtma vastu selle armastuse.
Ka sina võid võtta täna Jumala armastuse vastu.
Püha Vaim tahab valada sind sellega üle.
Püha Vaim on just selle pärast saadetud,
et võiksid kogeda, milline Jumal tegelikult on.
Püha Vaim on võimeline murdma kõik sinu hirmud, mured ja vaevad.
Sain isegi kogeda palves,
kuidas Jumala armastus eemaldab kõik üleliigse.
Ta põletab kui leegina kõik üleliigse ja siis saab olla vaba.
Siis võib elada sellest armastusest lähtudes.
Siis ei ole enam tähtis, mida meie saavutame,
vaid see, mida Jumala armastus saavutab meie elus.
On hea, et sa rääkisid viljadest, sest viljad tähendavad alati head.
Lase Jumalal end armastada ja võta see lihtsalt vastu.
See kannab imelist vilja.
Psalm 1:1: "Õnnis on mees..."
Või naine, laps või vanamemm või taat.
Õnnis.
Kas me võime olla õndsad?
Kes küll võib olla õnnis?
"Õnnis on see,
kes ei käi õelate nõu järgi ega seisa patuste tee peal
ega istu pilkajate killas,
vaid kel on hea meel Issanda Seadusest..."
Kes armastab Jumala Sõna.
"...ja kes uurib ta Seadust ööd ja päevad."
See imeline armastuse jõgi
ei tule meisse vaid Püha Vaimu kaudu,
vaid ka Tema Sõna kaudu.
"Siis ta on otsekui puu, mis on istutatud veeojade äärde..."
Me võime olla nagu veeojade äärde istutatud puud.
"...mis vilja annab omal ajal ja mille lehed ei närtsi."
See on see, mida Tema Sõna meie elus esile toob.
"...ja kõik, mis ta teeb, läheb korda."
See kannab vilja ja toob kaasa midagi head.
Jumal tahab täna näidata seda sulle oma Sõna kaudu
ja kinnitada: "Mina armastan sind."
Kui Jeesus lasi ennast ristida, ütles Isa hääl taevast:
"Sina oled minu armas Poeg, kellest minul on hea meel."
Seda ütleb Isa ka sulle:
"Sa oled minu armas laps, kellest minul on hea meel."
Nüüd on aeg uskuda sellesse.
Aamen.
Palvetame koos sinuga
Aitäh, Taevaisa, et Sina oled armastus.
Aitäh, Isa, et Sina tõesti oled armastus
ja Sinus ei ole mingit pimedust.
Aitäh, Issand, et Piibli sõnul
Sa valgustad me südame silmi ja sisemust nii,
et võime näha, mõista ja kogeda Sinu armastust.
Taganegu kõik udupilved
ja kõik, mis takistab Sinu armastusejõel voolata meis.
Aitäh, Isa, et Sina ei muutu.
Sa oled armastus nüüd ja igavesti.
Aitäh, et võime rõõmustada siin Sinu palge ees.
See sõnum on nii tore ja meie südameid puudutav.
See toob rõõmu igasse ihurakku.
Issand, me avame oma südamed kõige täiega
ja laseme su armastusel voolata meisse.
Laseme sel täita meid pealaest jalatallani.
Me oleme nagu Hesekiel ja hüppame Sinu jõkke.
Me ujume ja liugleme selles
ja pladistame Su armastuses nagu väikesed lapsed.
Me sukeldume sellesse ja harjume Su armastusega.
Me ujume selles ringi ja märkame, et selles ei ole mingit pimedust.
Selles ei ole isegi muudatuse varju.
Su valgus on lõputu ja katkematu.
Aitäh, et Su armastus võib puudutada igat me elu valdkonda Jeesuse nimel.
Seda isegi meie ihu osas.
Aitäh, Issand, et sa puudutad, kui on kusagil mõni haigus.
Jeesuse nimel.
Aitäh Issand! Halleluuja!
Aitäh, Issand, Sinu imelise tervendava väe eest,
mis avaldab just praegu mõju.
Me käsime kõiki haigusi: "Välja Jeesuse nimel!"
Aitäh, Issand, tervendamise eest, mis levib rakutasandil meie ihudes.
Sinu ihusse levib praegu Püha Vaimu ja Jeesuse tervendav vägi.
Jeesuse nimel, aamen.
Tahame taas tänada kõiki vaatajaid tagasiside eest.
Oleme taas saanud ka toredaid eestpalvesoove.
Palvetame tõesti kõigi eest, kes meile palvesoove saadavad.
Me ei jõua alati vastata te kirjadele, aga me kindlasti palvetame kõigi eest.
Üks inimene kirjutas just, et kui palvetasime tervenemise eest,
siis ta tundis juba samal õhtul, et kogu valu oli kadunud.
See on imeline tunnistus. - See on Jeesus.
Seda muidugi.
Me ju palume Tema poole ja Tema on see, kes tervendab.
Kui soovid rohkem infot meie töö kohta,
külasta ekraanil olevat lehekülge.
Seal on infot meie kooli ja lasteaia kohta.
Tule tutvuma, kui sul on huvi aidata.
Võta meiega kindlasti ühendust.
Kodulehe kaudu saab tellida ka infolehte ja raamatuid,
mis aitavad sul leida lähedase suhte Jumalaga,
mida Tema soovib omada igaühega.
Õnnistust ja Jumala armastusega täidetud elu!
Soovime seda sulle Jeesuse nimel, aamen.
Igaüks meist ei saa olla misjonär,
aga me kõik saame levitada evangeeliumi.
TV7 teeb seda,
levitades rõõmusõnumit kogu maailmale.
Löö sinagi kaasa!
Võid toetada seda tööd helistades 900 1770 (hind 10 eur)
või kasutades kontonumbreid, mida näed peatselt ekraanil.
Löö kaasa, sest evangeeliumi vajatakse rohkem kui kunagi varem!
Inimesed vajavad rõõmusõnumit. Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153